# El manual de &ksysv;

Peter Putzer

    putzer@kde.org

&traductor.Antoni.Bella;
2001-03-21
1.03.06
1998 2000 2001 Peter Putzer
&FDLNotice;

&ksysv; és un editor gràfic per a la configuració d'inici de la màquina, a l'estil de SysV.

KDE KSysV Nivell d'execució Editor del nivell d'execució Procés d'inici "System V"

## Introducció

Benvingut a l'editor del procés d'inici "System V", habitualment conegut (i anomenat d'ara en endavant) com a &ksysv;. Aquesta secció introdueix uns quants conceptes i explica el que podeu fer amb &ksysv;.

## Un breu descripció del procés d'inici "System V"

La següent explicació està agafada del tksysv (una font d'inspiració per a &ksysv;):

El procés d'inici "System V" s'està convertint ràpidament en l'estàndard dins del mon &Linux; per a controlar l'inici dels programes en temps d'arrencada -quan s'engega l'ordinador-. Això es deu a que és més fàcil d'usar i molt més potent i flexible que el tradicional procés d'inici BSD.

Be. No desitjo entrar en la historia (bàsicament perquè no la conec :-).

El binari "init" està localitzat en `/sbin` i no en `/etc`. Això és important atès que un podria provar l'actualització d'una màquina a un procés d'inici "System V" sense reinstal·lar i reformatar. El nucli &Linux; primer cerca "init" en `/etc`, pel que us haureu d'assegurar d'esborrar el vostre "init" antic d'allí, si es que hi era.

El procés d'inici "SysV" difereix del procés d'inici BSD en que els fitxers de configuració són en una subcarpeta de `/etc` en comptes de residir en `/etc`. Aquesta carpeta s'anomena `rc.d`. És a on trobareu el fitxer `rc.sysinit` i les següents carpetes:

- `init.d/`

- `rc0.d/`

- `rc1.d/`

- `rc2.d/`

- `rc3.d/`

- `rc4.d/`

- `rc5.d/`

- `rc6.d`

`init.d` conté un conjunt d'scripts. Bàsicament, us caldrà un script per a cada servei que s'hagi d'iniciar en temps d'arrencada o be a l'entrar en un altre nivell d'execució. Els serveis inclouen coses com xarxes, NFS, &Sendmail;, httpd, &etc; Els serveis no inclouen coses com `setserial` que tan sols s'hauria d'executar una sola vegada i sortir. Coses com aquesta s'haurien d'incloure en el fitxer `rc.local`.

`rc.local` hauria d'estar en `/etc/rc.d`, si es que el voleu tenir. Molts sistemes n'inclouen un fins i tot quan no es que faci gaire. També podeu incloure un fitxer `rc.serial` en `/etc/rc.d` si us cal realitzar accions específiques en els pots sèrie en temps d'arrencada.

La cadena d'esdeveniments és la següent:

1. El nucli cerca "init" en diversos llocs i executa el primer que troba.

2. "init" executa `/etc/rc.d/rc.sysinit`.

3. `rc.sysinit` realitza un grapat de coses necessàries i tot seguit executa `rc.serial` (si existeix)

4. "init" executa `rc.local`

5. "init" executa tots els scripts per al nivell d'execució per omissió

El nivell d'execució per omissió es decideix en el fitxer `/etc/inittab`. Hauria de tenir una línia gairebé al començament que digui:

    id:3:initdefault:

A partir d'aquí, hauríeu de mirar en la segona columna i veure que el nivell d'execució per omissió és el 3, com sol ser el cas per a la majoria de sistemes. Si desitgeu canviar-lo, podeu editar `/etc/inittab` a ma i canviar el 3. Tingueu molta cura en manipular inittab. Si el modifiqueu incorrectament, podríeu solucionar-ho tornant a iniciar la màquina i fent:

    LILO boot: linux single

Això us hauria de permetre arrencar en mode usuari únic, de manera que pugueu arranjar el problema.

Ara. Com s'executen els scripts adequats? Si executeu ``ls` `-l`` en la carpeta `rc3.d`, podreu veure quelcom a això:

    lrwxrwxrwx 1 root root 13 13:11 S10network -> ../init.d/network
    lrwxrwxrwx 1 root root 16 13:11 S30syslog -> ../init.d/syslog
    lrwxrwxrwx 1 root root 14 13:32 S40cron -> ../init.d/cron
    lrwxrwxrwx 1 root root 14 13:11 S50inet -> ../init.d/inet
    lrwxrwxrwx 1 root root 13 13:11 S60nfs -> ../init.d/nfs
    lrwxrwxrwx 1 root root 15 13:11 S70nfsfs -> ../init.d/nfsfs
    lrwxrwxrwx 1 root root 18 13:11 S75keytable -> ../init.d/keytable
    lrwxrwxrwx 1 root root 23 13:11 S80sendmail -> ../init.d/sendmail.init
    lrwxrwxrwx 1 root root 18 13:11 S90lpd -> ../init.d/lpd.init
    lrwxrwxrwx 1 root root 11 13:11 S99local -> ../rc.local

Adoneu-vos que no hi ha fitxers reals en la carpeta. Tots són enllaços d'scripts en la carpeta `init.d`.

Els enllaços també tenen una `S` i un número al començament. Aquesta `S` vol dir iniciar aquest script en particular i una `K` vol dir aturar-lo. El número tan sols serveix a efectes d'ordre. "Init" iniciarà tots els serveis emprant dita numeració. Podeu duplicar números, però això tan sols us generarà confusió. Tan sols us cal emprar un número de dos dígits, junt amb una `S` o `K` majúscula per iniciar o aturar els serveis que us calguin.

Como iniciar o aturar serveis? Fàcil. Cadascun dels scripts ha estat escrit per acceptar un argument que pot ser `start` i `stop`. Els podeu executar manualment amb un comandament com:

    /etc/rc.d/init.d/httpd.init stop

Per aturar el servidor httpd. "Init" tan sols llegeix el nom i si te una `K`, crida a l'script amb l'argument `stop`. Si te una `S` el cridarà amb l'argument `start`.

### Perquè tots aquests nivells d'execució?

Algunes persones desitgen una manera fàcil per a configurar les màquines per a ser multi-propòsit. Jo podria desitjar un nivell d'execució de servidor que tan sols executi httpd, sendmail, la xarxa, &etc; Després, podria tenir un nivell d'execució d'usuari que executi el kdm, la xarxa, &etc;

## Principals característiques de la pantalla

Aquí aprendreu a usar &ksysv;, el qual no hauria de resultar difícil atès que ha estat dissenyat per a ser el més amigable possible.

### Ratolí

Usant &ksysv; amb un ratolí o qualsevol altre dispositiu apuntador es fàcil: tan sols arrossegueu una entrada des de l'àrea Serveis disponibles cap a qualsevol dels sis nivells d'execució per a poder-lo iniciar (o respectivament, aturar) en dit nivell.

També podeu moure scripts entre nivells d'execució, o canviar la posició a dins d'un cert nivell d'execució, simplement arrossegant-lo cap allí. Al fer-ho així l'esborrareu del seu nivell d'execució original (o posició). Això no succeirà si arrossegueu una entrada des de l'àrea de Serveis disponibles.

Les entrades es mouen quan les arrossegueu cap una nova àrea. Per a copiar un servei a un nivell d'execució diferent, us caldrà seleccionar Copia des del menú Edita o be en el menú de context i Enganxa en el nivell d'execució de destí.

A vegades el número d'ordenació d'una entrada no es pot calcular. En aquest cas caldrà editar els números de les entrades del voltant abans de tornar a intentar inserir-hi el servei.

Els números d'ordre han d'entrar en el rang des de 00 fins a 99, però no poden ser majors.

Podeu esborrar entrades arrossegant-les cap l'àrea Paperera (simbolitzada per una icona semblant a una paperera).

De moment no hi ha manera de recuperar entrades arrossegades a la Paperera... serà millor que tingueu cura del que feu!

### Teclat

Podeu usar la tecla per a canviar el focus entre diferents plafons (Serveis disponibles, Nivell d'execució 1 Engega, Nivell d'execució 1 Atura, &etc;) i les tecles de cursor per a moure la selecció amunt i avall.

Per a moure una entrada a un nivell diferent, feu un Talla cap al portapapers (emprant &Ctrl; X i un Enganxa en el nivell de destí (amb &Ctrl; V).

Per a canviar manualment el número el l'ordre o el nom d'una entrada, premeu &Intro; per obrir el diàleg de propietats. Useu el per a canviar entre els diferents camps. Tanqueu el diàleg prement &Intro; per acceptar les modificacions, o premeu &Esc; per a cancel·lar els canvis.

### Entrades del menú

Una descripció, una a una, del menú de &ksysv;.

#### El menú Fitxer

A causa del perill de pèrdua de dades, totes les entrades que es troben sota el menú Fitxer demanen confirmació abans de realitzar la seva tasca.

Fitxer Reverteix la configuració...

  Oblida els canvis que heu fet i torna a la última configuració desada.

&Ctrl; O Fitxer Obre...

  Obre una configuració desada anteriorment.

&Ctrl; S Fitxer Desa la configuració

  Fa que els vostres canvis siguin permanents. Al desar no es generen fitxers de còpia de seguretat, pel que ho haureu d'emprar amb molta cura.

Fitxer Desa com...

  Desa una còpia de la vostra nova configuració.

&Ctrl; L Fitxer Desa la bitàcola...

  Desa un registre

&Ctrl; P Fitxer Imprimeix la bitàcola...

  Imprimeix una còpia de la bitàcola.

&Ctrl; Q Fitxer Abandona

  Surt de &ksysv;.

#### El menú Edita

&Ctrl; Z Edita Desfés

  Desfà els últims canvis sense desar.

&Ctrl; &Maj; Z Edita Refés

  Torna a efectuar l'últim canvi desfet prèviament.

&Ctrl; X Edita Talla

  Talla el servei actualment seleccionat actual en el portapapers.

&Ctrl; C Edita Copia

  Copia l'entrada seleccionada al portapapers, sense treure-la de la seva posició original.

&Ctrl; V Edita Enganxa

  Enganxa el contingut del portapapers en la posició actual del cursor.

Edita Propietats

  Obre el diàleg de propietats per a l'ítem seleccionat.

#### El menú Eines

Eines Engega el servei...

  Inicia el servei seleccionat

Eines Atura el servei...

  Atura el servei seleccionat

Eines Reengega el servei...

  Torna a engegar el servei seleccionat.

Eines Edita el servei...

  Edita el servei seleccionat

#### El menú Arranjament

Arranjament Mostra barra d'eines

  Mostra/oculta la barra d'eines.

Arranjament Mostrar barra d'estat

  Mostra/oculta la barra d'estat.

Arranjament Mostra la bitàcola

  Mostra/oculta la finestra de la bitàcola

Arranjament Desa l'arranjament

  Desa les vostres opcions actuals.

Arranjament Configura dreceres...

  Personalitza les associacions de tecles per omissió.

Arranjament Configura barres d'eines...

  Personalitza la barra d'eines.

Arranjament Configura Editor per a Init SysV...

  Personalitza el comportament de &ksysv;

#### El menú Ajuda

&help.menu.documentation;

## Configuració

Totes les opcions seran desades en `$`KDEHOME`/share/config/ksysvrc`. Els valors per omissió s'agafaran del fitxer global (`$`KDEDIR`/share/config/ksysvrc`), si està disponible, o be serà generat pel &ksysv;. Els canvis dels valors per omissió estan desats en el vostre fitxer local `ksysvrc`.

### Seccions reconegudes

Seccions reconegudes i tecles amb els seus valors per omissió.

#### [Path Settings]

Paraula clau Per omissió Descripció
- ScriptPath `/etc/rc.d/init.d` Ruta cap als scripts emprats per engegar i aturar serveis.
- RunlevelPath `/etc/rc.d` Ruta cap a les subcarpetes dels nivells d'execució.

#### [Colors]

Paraula clau Per omissió Descripció
- Changed red El color emprat per les entrades modificades
- New blue El color emprat per les noves entrades

#### [Geometry]

Paraula clau Per omissió Descripció
- Width L'amplada de la finestra del &ksysv;
- Height L'alçada de la finestra del &ksysv;

#### [Other Settings]

Paraula clau Per omissió Descripció
- ToolBar true Si la barra d'eines restarà o no habilitada
- StatusBar true Si la barra d'estat restarà o no habilitada
- ShowLog true Si la finestra de la bitàcola serà o no mostrada
- PanningFactor 80 100 - PanningFactor = És el tant per cent reservat dins de la finestra per a mostrar el fitxer de registre

## Preguntes i respostes

He estat jugant amb el nivell d'execució per omissió, i ara la meva màquina es reinicia constantment. Què puc fer?

Durant l'arrencada introduïu `linux single` a l'indicatiu del LILO, i premeu &Intro; per arrencar la màquina en mode usuari únic. Editeu el fitxer `/etc/inittab` i canvieu el nivell d'execució per omissió a quelcom més segur. `3` hauria de ser un valor prou segur.

La meva màquinas'atura tot seguit després de l'arrencada

Veure la pregunta 1, més amunt.

Emprant &ksysv; he planificat que alguns serveis s'executin en el nivell X. Perquè no estan funcionant?

Si esteu emprant una distribució SuSE or Delix (DLD), també us caldrà editar el fitxer específic de la distribució en la carpeta `/etc`. Si us plau, consulteu el manual de la vostra distribució per obtenir més detalls.

El mètode emprat alhora d'engegar serveis en les distribucions anteriorment mencionades fa més fàcil la configuració dels serveis emprant les eines pròpies que dites distribucions proporcionen, però malauradament, no són estàndard. Els autors de &ksysv; tenen planificat escriure una extensió genèrica per aquest mètode en algun moment futur, però no l'espereu gaire aviat.

Si esteu emprant una distribució diferent, si us plau, comproveu si teniu tots els fitxers de configuració requerits pel servei, o si estan en la seva ubicació correcta. Per exemple, alguns dimonis com Apache, (aka `httpd`) simplement moren silenciosament si els seus fitxers de configuració no existeixen o aquests no són correctes.

## Semàntica estàndard dels nivells d'execució

Aquesta varia segons la distribució, de manera que aquesta és una llista incompleta de les distribucions &Linux; més comuns. Si teniu alguna distribució addicional, si us plau, envieu un correu electrònic a l'autor junt amb dita informació, amb l'objectiu d'afegir-la a aquest manual.

&RedHat;
  Nivell d'execució 0:

    "halt" (atura la màquina)

  Nivell d'execució 1:

    Mode d'usuari únic.

  Nivell d'execució 2:

    Mode multi-usuari en mode text, sense NFS.

  Nivell d'execució 3:

    Mode multi-usuari en mode text, amb accés complet a la xarxa.

  Nivell d'execució 4:

    No usat.

  Nivell d'execució 5:

    Mode multi-usuari en mode gràfic (X11), amb accés complet a la xarxa.

  Nivell d'execució 6:

    Reinicia

## Llicència i crèdits

&ksysv; Copyright © 1997-1998 Peter Putzer

- Peter Putzer, putzer@kde.org - Desenvolupador

Documentació:

- Peter Putzer, putzer@kde.org - Contingut original

- Eric Bischoff, e.bischoff@noos.fr - Editor

Traductor de la documentació: &credits.Antoni.Bella;

&underFDL; &underGPL;

## Instal·lació

&install.intro.documentation; &install.compile.documentation;